Új befektetés előtt az áruszállítás magyar Uberje

A kisebb fuvarcégek licitajánlatai mellett mostantól a GLS, a TNT és a Magyar Posta „instant” szállítási árajánlatait is választhatják opcióként a Fuvar.hu felhasználói. A magyar startup és a logisztikai szolgáltatók együttműködésének köszönhetően fejlesztett új funkció az azonnali szállításban érdekelt kkv-knak, illetve magánszemélyeknek kínál gyors megoldást. A tavaly több mint háromszoros felhasználónövekedést elérő startup további újítása, hogy mostantól 24 órán belül utalja a fuvardíj összegét a szállítást teljesítő fuvarozóknak.